Aarhus Kommune har plan om at fordoble sit naturareal i 2030. Men det kræver penge, der ikke er til rådighed.

Annonce

AARHUS: Verden har brug for al den vilde natur, der kan fremskaffes. Det er hovedbudskabet i en 1800 sider lang rapport fra FN, der netop er udkommet og vurderer, at op mod en million dyre- og plantearter er truet af udryddelse. I Aarhus Kommune er ambitionerne om at skaffe mere natur da også tårnhøje. Var det i hvert fald i 2013, da byrådet vedtog en naturkvalitetsplan. Et af planens mål er en fordobling af naturarealet. Fra 2000 hektar til 4000 hektar i 2030. Eller 100 hektar om året. Men en status-opdatering på naturkvalitetsplanen, som teknisk udvalg har på sit møde onsdag 8. april, fortæller, at den ambitiøse plan har tabt pusten. ”Det er en stor udfordring at nå målet om 100 hektar mere natur hvert år. Det skyldes, at ”de lavt hængende frugter” er høstet ved grundig registrering af beskyttet natur,” skriver Louise Pape Rydahl, forvaltningschef, Plan og Miljø.

Annonce

Øget indsats koster

Nu skal der nye virkemidler i spil. Det kan være flere jordfordelinger. Og det kan være kommunal jord, der ikke længere lejes ud til landbrugsdrift. I stedet kan jorden bruges til skovrejsning, naturgenopretning, vandløbsforbedring og lignende. Og her er det, at Plan og Miljø løber ind i problemer. Det koster nemlig penge at øge indsatsen. Og da naturkvalitetsplanen blev vedtaget, var det uden finansiering til erhvervelse af jord, drift og andre tiltag. Derfor tillader den nuværende indsats ikke en øget indsats. - Vi gør alt, hvad vi kan, med de midler, vi har. Og vi forsøger at skaffe midler ved at søge fonde og gennem EU-projekter, siger Louise Pape Rydahl.

Annonce

Dråbe i havet

En væsentlig naturudvidelse er netop etableret gennem fondsmidler. Det er Geding-Kasted Mose, hvor kvæg, vandbøfler og vilde heste græsser på 150 hektar eng, mose, overdrev og tidligere landbrugsjord. Teknik og Miljø har nu ikke tænkt sig at nøjes med at søge fondsmidler. Magistratsafdelingen har i forbindelse med anlægsprioriteringen ved budgettet for 2010 fremsendt forslag om, at byrådet afsætter penge til flere bynære skove og rekreative områder. Og selv om indsatsen for at skaffe mere natur i Aarhus er en dråbe i havet i forhold til at rette op på den udryddelses-katastrofe, der ifølge FN-rapporten truer masser af dyre- og plantearter, så er det en indsats, der er værd at gøre.

Annonce

Mange bække små